**A Teichnamm Vilmos Általános Iskola javaslata az év tanulója díjra:**

**Veres Dóra**

Kitűnő tanulmányi eredménye, segítőkészsége, intelligenciája jól ismert az őt tanító tanárok és diáktársak számára.

Rendkívüli érdeklődést mutat a művészetek iránt, mely lehetőséget nyújt számára az önkifejezésre.

Nagyon kreatív, ötletgazdag, sokoldalú tanuló. Személyisége, kisugárzása hatással van a művészi tevékenységére. Kiválóan rajzol, állandó tagja a jobbagyféltekés szakkörnek, sok alkotása került kiállításra, a meghirdetett rajzversenyeken is többször eredményesen szerepelt. Elkötelezett híve az irodalomnak, sokat és szívesen olvas, sőt már önálló alkotások is kerültek ki a kezei alól.

Kitűnő tanulmányi eredményéért többször nevelőtestületi dicséretben részesült. A nyolc év alatt számos tanulmányi versenyen eredményesen szerepelt. Középiskolai tanulmányait a Kisvárdai Bessenyei György Gimnázium és Kollégium humán irányultságú tagozatán folytatja tovább.

Hitvallása:

„Hasznos életcélt találni és azt kitartóan megvalósítani- ez az egyik titka minden olyan életnek, amelyet érdemes megélni.”

Az év tanulója díjra javaslom.